
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2120 

28 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Διευθυντών-Υποδιευθυντών Μειονοτικών 
σχολείων Πρωτοβάθμιας και Δευτεροβάθμιας Εκ¬ 
παίδευσης. 1 

Εκτατική και ημισταυλισμένη χοιροτροφία σε δάση 

και δασικές εκτάσεις. 2 

Ανάθεση καθηκόντων Ληξιάρχου Δημοτικής Ενότητας 
Φιλιατών Δήμου Φιλιατών Νομού Θεσπρωτίας.... 3 

Τροποποίηση επένδυσης της επιχείρησης «ΜΠΟΥΛΟΥ- 
ΛΗΣ ΔΙΟΝΥΣΙΟΣ» στις διατάξεις του Ν. 3299/2004. 4 

Ανάκληση άδειας κυκλοφορίας φαρμακευτικού 

προϊόντος ΡΒΑΜΙΡΕΧΟΙΕ/ΑΟΤΑΝ/Ιδ. 5 

Ανάκληση άδειας κυκλοφορίας φαρμακευτικού 
προϊόντος ΝΙΘΟΡΑ35® 1,5ΜΘ ϋςυοποθ ππίηΐ, 

ίοζοηρο. 6 

Χορήγηση άδειας κυκλοφορίας φαρμακευτικού 

προϊόντος 5ΕΒ0ΤΙΑΡΙΝ. 7 

Χορήγηση άδειας κυκλοφορίας φαρμακευτικού 
προϊόντος ΙΈΙΤΕΘΑΝ. 8 


ΑΠΟΦΑΣΕΙ Σ 

Αριθμ. 1983Σ/111597/Ζ1 (1) 


Διορισμός Διευθυντών-Υποδιευθυντών Μειονοτικών 
σχολείων Πρωτοβάθμιας και Δευτεροβάθμιας Εκ¬ 
παίδευσης. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 7, παρ. 1, περ. δ του ν. 694/1977 (ΦΕΚ 264 
τ. Α777) «Περί Μειονοτικών Σχολείων της Μουσουλμα¬ 
νικής Μειονότητας εις Δυτ. Θράκην». 

2. Το άρθρο 14 παρ. 2 του ν. 2986/2002 (ΦΕΚ 24 τ. Α'/02) 
«Περί της οργάνωσης των περιφερειακών υπηρεσιών.... 
και άλλες διατάξεις» 

3. Το άρθρο 14, παρ. 9 του ν. 2640/1998 (ΦΕΚ 206 
τ. Α'/98) «Δευτεροβάθμια Τεχνική-Επαγγελματική Εκ¬ 
παίδευση και άλλες διατάξεις», όπως τροποποιήθηκε 
με το άρθρο 9, παρ. 8 «θέματα ελληνικής Εκπαίδευσης 
στο εξωτερικό και Μειονοτικής Εκπαίδευσης» του ν. 


2817/2000 (ΦΕΚ 78 τ. Α'/2000) «Εκπαίδευση των ατόμων 
με ειδικές εκπαιδευτικές ανάγκες και άλλες διατάξεις». 

4. Το άρθρο 14 «Λοιπές διατάξεις», παρ. 29, περ. α, β. του 
ν. 2817/2000 (ΦΕΚ 78 τ. Α'/2000) «Εκπαίδευση των ατόμων 
με ειδικές εκπαιδευτικές ανάγκες και άλλες διατάξεις». 

5. Το άρθρο 8 παρ. 10 περ. γ του ν. 3205/2003 (ΦΕΚ 
297 τ. Α'/03) «Περί μισθολογικών ρυθμίσεων λειτουργών 
και υπαλλήλων... συναφείς διατάξεις». 

6. Την υπ’ αριθμ. 16287/8-2-1978 (ΦΕΚ 139 τ. Β'/78) παρ. 
I, περ. 1, 2 απόφαση του ΥΠ.Ε.Π.Θ. «Περί τρόπου διορι¬ 
σμού Διευθυντών και Υποδιευθυντών των Μειονοτικών 
Δημοτικών Σχολείων και αρμοδιοτήτων και καθηκόντων 
Υποδιευθυντών των Σχολείων αυτών». 

7. Την υπ’ αριθμ. Ζ2/451/31-10-2000 (ΦΕΚ 1378 τ. Β'/00) 
απόφαση του Υπουργού Παιδείας και Θρησκευμάτων 
«Μεταβίβαση δικαιώματος υπογραφής «με εντολή 
Υπουργού» στον Προϊστάμενο του Συντονιστικού Γ ρα¬ 
φείου των Μειονοτικών σχολείων Πρωτοβάθμιας και 
Δευτεροβάθμιας Μειονοτικής Εκπαίδευσης Θράκης». 

8. Την υπ’ αριθμ. Α.Σ.367/42790/Ζ2/6-8-2010 (ΦΕΚ 1261 
τ. Β'/10) απόφαση της Υπουργού Παιδείας, Δια Βίου 
Μάθησης και Θρησκευμάτων «Διορισμός Διευθυντών- 
Υποδιευθυντών Μειονοτικών σχολείων Δευτεροβάθμιας 
Εκπαίδευσης. 

9. Την ανάγκη ρύθμισης του τρόπου διορισμού των 
Διευθυντών και Υποδιευθυντών των Μειονοτικών σχο¬ 
λείων Πρωτοβάθμιας και Δευτεροβάθμιας Εκπαίδευσης 
με βάση τα σύγχρονα δεδομένα. 

10. Το γεγονός ότι δεν προκαλείται δαπάνη σε βάρος 
του τακτικού προϋπολογισμού για το τρέχον και τα 
επόμενα οικονομικά έτη, αποφασίζουμε: 

Καθορίζουμε τον τρόπο διορισμού των Διευθυντών 
και Υποδιευθυντών των Μειονοτικών Σχολείων Πρω¬ 
τοβάθμιας και Δευτεροβάθμιας Εκπαίδευσης ως εξής: 

1. α. Διευθυντής των Μειονοτικών Σχολείων της Πρω¬ 
τοβάθμιας ή της Δευτεροβάθμιας Εκπαίδευσης διορί¬ 
ζεται εκπαιδευτικός του τουρκόφωνου προγράμματος. 

β. Υποδιευθυντής των Μειονοτικών Σχολείων της Πρω¬ 
τοβάθμιας ή της Δευτεροβάθμιας Εκπαίδευσης διορί¬ 
ζεται εκπαιδευτικός του ελληνόφωνου προγράμματος. 

γ. Οι εκπαιδευτικοί προς διορισμό στις θέσεις των 
Διευθυντών και των Υποδιευθυντών των Μειονοτικών 
σχολείων, για κάθε σχολική μονάδα, προέρχονται από 
τους υπηρετούντες εκπαιδευτικούς στην ίδια σχολική 
μονάδα. 

2. 0 διορισμός των Διευθυντών και των Υποδιευθυντών 
των Μειονοτικών σχολείων της Πρωτοβάθμιας και της 
Δευτεροβάθμιας Εκπαίδευσης: 

α. Πραγματοποιείται με απόφαση του Συντονιστή Μει¬ 
ονοτικών Σχολείων Πρωτοβάθμιας και Δευτεροβάθμιας 
Εκπαίδευσης, με την έναρξη κάθε σχολικού έτους και η 
θητεία τους διαρκεί για ένα (1) σχολικό έτος. 

β. Υπακούει σε κάποια κριτήρια. Κριτήρια επιλογής των 
υπό διορισμό σε αυτές τις θέσεις εκπαιδευτικών, είναι 
ιδίως η προσωπικότητα και η γενική συγκρότησή τους 
και, κυρίως, η ικανότητα τους να αναλαμβάνουν πρωτο¬ 
βουλίες, να επιλύουν προβλήματα (διδακτικά, διοικητικά, 
οργανωτικά, λειτουργικά κλπ.), να δημιουργούν κατάλ¬ 
ληλο παιδαγωγικό περιβάλλον και να εμπνέουν τους 
εκπαιδευτικούς στην άσκηση των καθηκόντων τους. Βα¬ 
σικό κριτήριο είναι η γνώση του αντικειμένου του προς 
άσκηση έργου, η οποία συνάγεται από: α) την επιστη¬ 
μονική - παιδαγωγική συγκρότηση των εκπαιδευτικών 
και κυρίως το επίπεδο των σπουδών και γενικότερα τις 
σπουδές τους, την ύπαρξη σπουδών ή επιμορφώσεων 
στην οργάνωση και διοίκηση της εκπαίδευσης και την 
πιστοποιημένη γνώση ξένων γλωσσών και Τ.Π.Ε. και 
β) την υπηρεσιακή κατάσταση, τη διοικητική εμπειρία 
και τη συνολική υπηρεσία στη μειονοτική εκπαίδευση, 
όπως προκύπτει από τη συνολική εκπαιδευτική υπη¬ 
ρεσία του υποψηφίου αλλά και την προϋπηρεσία σε 
άσκηση διοικητικού έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Αυγούστου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 133281/2218 (2) 

Εκτατική και ημισταυλισμένη χοιροτροφία σε δάση 
και δασικές εκτάσεις. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 103,104,105, 107 και 113 
του Ν.Δ 86/69 «περί δασικού κώδικα». 

2. Τις διατάξεις του Ν. 998/1979 «περί Προστασίας των 
δασών και των δασικών εν γένει εκτάσεων της Χώρας 
και ιδίως το άρθρο 78 αυτού». 

3. Τις διατάξεις του Ν. 1650/1986 «Για την Προστασία 
του Περιβάλλοντος». 

4. Τις διατάξεις του Ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

5. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α/2005). 

6. Τις διατάξεις του Ν. 3852/2010 (ΦΕΚ 87 Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης». 

7. Την υπ’ αριθ. 23111/18-6-2010 ΚΥΑ (ΦΕΚ 855/Β/18-6- 
2010) Συγκρότηση Ενιαίου Διοικητικού Τομέα με τίτλο 
«Ειδική Γραμματεία Δασών». 


8. Τις διατάξεις του Π.Δ. 86/2012 «περί Διορισμού 
Υπουργών, Αναπληρωτών Υπουργών και Υφυπουργών» 
(Φ.Ε.Κ. 141/Α72012). 

9. Τις διατάξεις της υπ’ αριθμ. Υ46/2012 απόφασης 
του Πρωθυπουργού «περί καθορισμού αρμοδιοτήτων 
του αναπληρωτή Υπουργού Περιβάλλοντος, Ενέργει¬ 
ας και Κλιματικής Αλλαγής Σταύρου Καλαφάτη» (Φ.Ε.Κ. 
2101/Β/2012), όπως η απόφαση αυτή τροποποιήθηκε με 
την αρ. Υ331/13 (ΦΕΚ 1717/Β/2013). 

10. Την υπ’ αριθμ. 57949/23-11-2012 (ΦΕΚ Β'/3231) κοινή 
απόφαση του Υπουργού και του Αναπληρωτή Υπουργού 
Π.Ε.Κ.Α περί «εξουσιοδότησης υπογραφής με εντολή 
Υπουργού και με εντολή Αναπληρωτή Υπουργού στους 
Ειδικούς και Γ ενικούς Γ ραμματείς καθώς και στους Προ¬ 
ϊσταμένους των Γ ενικών Δ/νσεων, Διευθύνσεων, Τ μημά- 
των, Αυτοτελών γραφείων και Ειδικών Υπηρεσιών του 
Υπουργείου Περιβάλλοντος, Ενέργειας και Κλιματικής 
Αλλαγής. 

11. Την υπ’ αριθμ. 81084/6685/9-12-1998 απόφαση του 
Υφυπουργού Γεωργίας περί άδειας εγκατάστασης 
κτηνοτροφικών μονάδων σε δημόσια και μη δάση και 
δασικές εκτάσεις. 

12. Τον κανονισμό (ΕΚ) 1257/199 του συμβουλίου για 
την στήριξη της αγροτικής ανάπτυξης από το Ε.Γ.Τ.Π.Ε. 
τμήμα εγγυήσεων και την 586/130492/11-8-2004 κοινή 
υπουργική απόφαση για την εφαρμογή του μέτρου 3.2 
«Βιολογική κτηνοτροφία» του Αξονα 3 «Γεωργοπερι- 
βαλλοντικά μέτρα» του Εγγράφου Προγραμματισμού 
Αγροτικής Ανάπτυξης (Ε.Π.Α.Α.) 2000-2006 με τις οποίες 
επιδιώκεται η παραγωγή βιολογικών προϊόντων ζωϊκής 
προέλευσης καθώς και την παρεχόμενη δυνατότητα οι¬ 
κονομικής ενίσχυσης των κτηνοτροφών, αποφασίζουμε: 

Επιτρέπεται η νομαδική χοιροτροφία μόνο σε δάση 
καστανιάς, δρυός και δασικές εκτάσεις αείφυλλων πλα¬ 
τύφυλλων και χορτολίβαδων μετά από συναίνεση της 
οικείας Δασικής Αρχής (Δασαρχεία ή Δ/νση Δασών χω¬ 
ρίς Δασαρχεία) υπό τους εξής όρους και προϋποθέσεις: 

1. Δικαιούχοι μπορεί να είναι: 

- Χοιροτρόφοι ιδιοκτήτες ιδιωτικών δασών και δασι¬ 
κών εκτάσεων των ανωτέρω κατηγοριών ή χοιροτρόφοι 
που μισθώνουν τη βοσκή ιδιωτικών δασικών εκτάσεων 
των ανωτέρω κατηγοριών. 

- Χοιροτρόφοι που μισθώνουν τη βοσκή εκτάσεων του 
άρθρου 103 του Δασικού Κώδικα από τους οικείους ΟΤΑ 
και οι εκτάσεις αυτές εμπίπτουν στις ανωτέρω κατη¬ 
γορίες (δρυοδάση, δάση καστανιάς, δασικές εκτάσεις 
αείφυλλων, χορτολίβαδα). 

2. Δεν θα διατίθενται και δεν θα χρησιμοποιούνται για 
την χοιροτροφία ή για τις σταυλιστικές τους εγκατα¬ 
στάσεις δάση και δασικές εκτάσεις των κατά των ανω¬ 
τέρω κατηγοριών, για τα οποία υφίστανται εγκεκριμένα 
δασοπονικά σχέδια εκμετάλλευσης που δεν επιτρέπουν 
ρητά την χοιροτροφία καθώς και πέραν δε τούτων σε: 

- Δρυοδάση ή καστανοδάση που διαχειρίζονται ως 
σπερμοφυή. 

- Καστανωτά που προορίζονται για παραγωγή κα- 
στάνων. 

- Αναδασωτέες εκτάσεις 

- Υλοτομημένα πρεμνοφυή δρυοδάση και δάση καστα¬ 
νιάς επί μια πενταετία από την έναρξη των υλοτομιών. 

- Δάση και δασικές εκτάσεις που περιλαμβάνονται 
σε προστατευόμενες περιοχές (πυρήνες εθνικών δρυ¬ 
μών, αισθητικά δάση, μνημεία της φύσης, ζώνες υψηλής 

προστασίας προστατευόμενων περιοχών του Ν. 1650/86, 
προστατευτικά δάση). 

3. Οι θέσεις σταυλισμού και οι χρησιμοποιούμενες 
εκτάσεις βοσκοτόπων θα επιλέγονται μακριά από φυσι¬ 
κές πηγές και ρέματα ώστε να αποφεύγεται η ρύπανση 
των νερών. 

4. Η επιλογή των εκτάσεων και η θέση των σταυ- 
λικών εγκαταστάσεων θα γίνεται με σύμφωνη γνώμη 
του οικείου Δασαρχείου το οποίο θα κάνει περιοδικούς 
ελέγχους για την εφαρμογή των όρων της παρούσης. 
Στις περιπτώσεις που παρατηρείται διάβρωση του εδά¬ 
φους μπορεί να διατίθεται άλλη έκταση ίσου εμβαδού 
και να επιτρέπεται πάντα η εγκατάσταση πρόχειρων 
σταυλικών εγκαταστάσεων. 

5. Οι χρησιμοποιούμενες εκτάσεις (δημόσιες ή ιδιωτι¬ 
κές) δεν θα περιφράσσονται. 

6. Το κοπάδι των χοίρων θα βρίσκεται πάντα κατά την 
βοσκή του υπό την εποπτεία των χοιροτρόφων, ώστε 
να μην προκύπτουν αδέσποτα ζώα. 

7. Θα παρέχεται πάντα συμπληρωματική τροφή ώστε 
το κοπάδι των χοίρων να συσπειρώνεται σε συγκεκριμέ¬ 
νες θέσεις όπου θα υπάρχουν σταυλικές εγκαταστάσεις 
σύμφωνα με την 81084/66685/9-12-1998 εγκύκλιο διαταγή 
του Υπ. Γεωργίας. 

8. Στο κοπάδι των χοίρων δεν θα περιλαμβάνονται 
αγριόχοιροι ή ημίαιμα ζώα. Στις περιπτώσεις εμφάνισης 
ημίαιμων χοίρων στο κοπάδι που προέκυψαν από ζευ¬ 
γάρωμα με άγρια, θα απομακρύνονται από το κοπάδι. 

9. Ο χοιροτρόφος θα είναι υπεύθυνος για τυχόν ζημιές 
που προκαλεί το κοπάδι του σε αγροτικές καλλιέργειες. 

10. Θα γίνονται υγειονομικοί έλεγχοι από κτηνίατρο 
κάθε εξάμηνο. 

11. Προϋπόθεση για την δικαιούμενη ενίσχυση ανά χοι- 
ροτρόφο είναι η νόμιμη κατοχή βοσκοτόπου (κατ’ ελά- 
χιστον 170 στρέμματα ανά 10 χοιρομητέρες.) Το ύψος 
της ενίσχυσης εξαρτάται από τον αριθμό των ζώων που 
διαθέτει ο χοιροτρόφος. 

Σε περιπτώσεις παράβασης των ανωτέρω όρων θα 
ανακαλείται η άδεια των σταυλικών εγκαταστάσεων 
και θα ενημερώνεται η αρμόδια διαχειριστική αρχή, για 
την περικοπή της επιδότησης ελλείψει προϋποθέσεων. 

Η παρούσα ισχύει για πέντε (5) χρόνια από την δη¬ 
μοσίευσή της. 

Από την απόφαση αυτή δεν προκαλείται δαπάνη του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2013 

Με εντολή Αναπληρωτή Υπουργού 
Ο Ειδικός Γραμματέας Δασών 
ΓΕΩΡΓΙΟΣ ΑΜΟΡΓΙΑΝΙΩΤΗΣ 
-♦- 

Αριθμ. 44369/9574 (3) 

Ανάθεση καθηκόντων Ληξιάρχου Δημοτικής Ενότητας 
Φιλιατών Δήμου Φιλιατών Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1 και 280 παρ. I του 
Ν.3852/2010 «Νέα Αρχιτεκτονική της Αυτοδιοίκησης και 


της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87 τ.Α77-6-2010), όπως σήμερα ισχύουν. 

2. Τις διατάξεις του άρθρου 8 παρ. 4 ββ) του Π.Δ/τος 
υπ’ αριθμ. 141/2010 (ΦΕΚ 234/Α'/27-12-2010) «Οργανισμός 
της Αποκεντρωμένης Διοίκησης Ηπείρου-Δυτικής Μα¬ 
κεδονίας». 

3. Τις διατάξεις της παρ. 2 του άρθρου 2 του Ν. 
344/1976 (ΦΕΚ 143/τ.Α711 -6-1976) «Περί ληξιαρχικών 
πράξεων», όπως αυτές τροποποιήθηκαν με τις όμοιες 
της παρ. 15 του άρθρου 9 του Ν. 2307/1995 (ΦΕΚ 113/τ. 
Α'/15-6-1995) «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρ¬ 
χιακή Αυτ/ση και άλλες διατάξεις». 

4. Τ ις διατάξεις του άρθρου 49 του Ν. 3584/2007 (ΦΕΚ 
143/τ.Α728-6-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Την υπ’ αριθμ. Φ.127080/57460/2010 (ΦΕΚ 1984/τ.Β'/22- 
12-2010) απόφαση του Υπουργού Εσωτερικών «Υποδιαί¬ 
ρεση ληξιαρχικής περιφέρειας, Δήμων που συνιστώνται 
από συνένωση Ο.Τ.Α. σύμφωνα με τον Ν. 3852/2010». 

6. Την υπ’ αριθμ. 209/22-7-2013 απόφαση του Δημάρχου 
Φιλιατών, από την οποία προκύπτει ότι, δεν είναι δυνα¬ 
τή η άσκηση των καθηκόντων Ληξιάρχου από τον ίδιο, 
λόγω των αυξημένων υποχρεώσεων του και προτείνει 
την ανάθεση καθηκόντων Ληξιάρχου της Δημοτικής Ενό¬ 
τητας Φιλιατών, στον Βασίλειο Θάνου, του Γρηγορίου, 
κλάδου ΔΕΙ Διοικητικού, με βαθμό Γ', σε αντικατάσταση 
της Βεατρίκης Τζούρτζου, του Θεοδώρου, λόγω παραι- 
τήσεώς της, αποφασίζουμε: 

Αναθέτουμε την άσκηση των καθηκόντων Ληξιάρχου 
της Δημοτικής Ενότητας Φιλιατών, του Δήμου Φιλια- 
τών Νομού Θεσπρωτίας, στον υπάλληλο του Δήμου 
Φιλιατών, Βασίλειο Θάνου, του Γ ρηγορίου, κλάδου ΔΕΙ 
Διοικητικού, με βαθμό Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Αυγούστου 2013 

Ο Γ ενικός Γ ραμματέας 
Αποκεντρωμένης Διοίκησης 
ΗΛΙΑΣ ΘΕΟΔΩΡΙΔΗΣ 

-♦—; (4) 

Τροποποίηση επένδυσης της επιχείρησης «ΜΠΟΥΛΟΥΛΗΣ 

ΔΙΟΝΥΣΙΟΣ» στις διατάξεις του Ν. 3299/2004. 

Με την υπ’ αριθμ. 52248/17543/Π 08/5/00408/Ε/Ν.3299/ 
04/24.07.2013 απόφαση του Περιφερειάρχη Πελοποννή- 
σου τροποποιείται η υπ’ αριθμ. 38525/7096/Π08/5/00408/ 
Ε/Ν.3299/2004/25.11.2010 απόφαση του Γενικού Γραμμα¬ 
τέα της Περιφέρειας Πελοποννήσου (ΦΕΚ Β/1993/24.12.10) 
περί υπαγωγής στις διατάξεις του Ν. 3299/04 επένδυ¬ 
σης της επιχείρησης «ΜΠΟΥΛΟΥΛΗΣ ΔΙΟΝΥΣΙΟΣ» που 
αναφέρεται σε Επέκταση - Εκσυγχρονισμό Μονάδας 
Αρτοποιίας - Ζαχαροπλαστικής (Κ.Α. ΣΤΑΚΟΔ 158.1. 
158.5.155.2). στην εκτός σχεδίου και εντός ζώνης θέση 
«ΚΑΡΥΑ» του Δ.Κ. Γαργαλιάνων. Δ.Ε. Γαργαλιάνων του 
Δήμου Τριφυλίας στο Νομό Μεσσηνίας ως προς το ενι- 
σχυόμενο κόστος της επένδυσης και το χρηματοδοτικό 
σχήμα αυτής και συγκεκριμένα: Το ενισχυόμενο κόστος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της επένδυσης ανέρχεται στο ποσό των εξακοσίων 
εβδομήντα έξι χιλιάδων τριακοσίων εξήντα οχτώ ευρώ 
(676.368,00€) το οποίο αναλύεται σε ποσό εξακοσίων 
εξήντα οχτώ χιλιάδων τριακοσίων εξήντα οχτώ ευρώ 
(668.368,00€) για την αρχική επένδυση και ποσό ύψους 
οχτώ χιλιάδων ευρώ (8.000.00€) για τις δαπάνες μελε¬ 
τών και αμοιβές συμβούλων. 

Το ύψος της επιχορήγησης ορίζεται στο ποσό των 
τετρακοσίων πέντε χιλιάδων είκοσι ευρώ και ογδόντα 
λεπτών (405.020.80€) που αποτελεί ποσοστό 60% της 
αρχικής επένδυσης ποσού εξακοσίων εξήντα οχτώ χι¬ 
λιάδων τριακοσίων εξήντα οχτώ ευρώ (668.368,00€), 
ήτοι ποσού τετρακοσίων ενός χιλιάδων είκοσι ευρώ και 
ογδόντα λεπτών (401.020,80€) και ποσό ύψους τεσσά¬ 
ρων χιλιάδων ευρώ (4.000,00€) για τις δαπάνες μελε¬ 
τών και αμοιβές συμβούλων, ύψους οκτώ χιλιάδων ευρώ 
(8.000.00€), ήτοι ποσοστό 50%. 

Η ίδια συμμετοχή ανέρχεται στο ποσό των εκατόν 
εξήντα εννέα χιλιάδων ενενήντα δύο ευρώ (169.092.00€). 
δηλαδή ποσοστό 25,00% επί του συνολικού κόστους της 
επένδυσης ποσού εξακοσίων εβδομήντα έξι χιλιάδων 
τριακοσίων εξήντα οχτώ ευρώ (676.368,00€). 

Το ύψος του μεσομακροπρόθεσμου τραπεζικού δα¬ 
νείου το οποίο θα χρησιμοποιηθεί για την υλοποίηση 
του επενδυτικού σχεδίου θα ανέλθει στο ποσό των 
εκατόν δύο χιλιάδων διακοσίων πενήντα πέντε ευρώ 
και είκοσι λεπτών (102.255.20€), ήτοι ποσοστό 15,118% επί 
του συνολικού ύψους της επένδυσης ποσού εξακοσίων 
εβδομήντα έξι χιλιάδων τριακοσίων εξήντα οχτώ ευρώ 
(676.368.00€). 

Κατά τα λοιπά ισχύουν τα αναφερόμενα στην υπ’ αρ. 
38525/7096/Π08/5/00408/Ε/Ν.3299/2004/25.11.2010 από¬ 
φαση του Γενικού Γραμματέα της Περιφέρειας Πελο- 
ποννήσου (ΦΕΚ Β/1993/24.12.10). 

Δεν απαιτείται γνωμοδότηση της Γνωμοδοτικής Επι¬ 
τροπής του άρθρου 7 παρ. 15 του Ν. 3299/04, σύμφωνα με 
το άρθρο 16 παρ. 2 του Ν. 3908/2011 και του Π.Δ. 33/2011. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 

-♦- 

(5) 

Ανάκληση άδειας κυκλοφορίας φαρμακευτικού 
προϊόντος ΡΒΑΜΙΡΕΧΟΙΕ/ΑΟΤΑνίδ. 

Με την υπ' αριθμ. 47193/27-06-2013 απόφαση του ΕΟΦ 
ανακλήθηκε, βάσει των διατάξεων της κοινής υπουργι¬ 
κής απόφασης ΔΥΓ3(α) 82161/2012, η άδεια κυκλοφορίας 
του φαρμακευτικού προϊόντος ΡΒΑΜΙΡΕΧΟίΕ/ΑΟΤΑνίδ. 

Δραστική ουσία: ΡΒΑΜΙΡΕΧΟίΕ ΟΙΗΥϋΒΟΟΗίΟΒΙΟΕ 
ΜΟΝΟΗΥϋΒΑΤΕ 

Μορφή: Δισκίο 0,088 ΜΘ/ΤΑΒ, 0,18Μ<3/ΤΑΒ, 0,35Μ<3/ 
ΤΑΒ & 0.7ΜΘ/ΤΑΒ 

Δικαιούχος σήματος: ΑΟΤΑνίδ ΘΒΟΨΡ ΡΤΟ ΕΗΡ., 
ΙΟΕΙΑΝϋ 


Κάτοχος άδειας κυκλοφορίας: ΑΟΤΑνίδ ΟΒΟΨΡ ΡΤΟ 
ΕΗΡ., ΙΟΕίΑΝϋ 

Διότι: Κατόπιν αιτήσεως της εταιρείας. 

Η Προϊσταμένη Διεύθυνσης ΔΥΕΠ 
ΑΝΝΑ ΚΑΤΣΙΦΗ 

-♦- 

( 6 ) 

Ανάκληση άδειας κυκλοφορίας φαρμακευτικού προϊό¬ 
ντος ΝΙΟΟΡΑδδ® 1,5ΜΟ ίίςυοποο πιίπΐ, ίοζοηρο. 

Με την υπ’ αριθμ. 45775/28-06-2013 απόφαση του ΕΟΦ 
ανακλήθηκε, βάσει των διατάξεων της κοινής υπουρ¬ 
γικής απόφασης ΔΥΓ3(α) 82161/2012, η άδεια κυκλοφο¬ 
ρίας του φαρμακευτικού προϊόντος ΝΙΟΟΡΑδδ® 1,5Μ<3 
ίίρυοποθ Γπϊηί, ίοζοηρο. 

Δραστική ουσία: ΝΙΟΟΤΙΝΕ ΒΕδΙΝΑΤΕ 
Μορφή: Τροχίσκος Ι,δπιρ/ίΟΝΖ 
Δικαιούχος σήματος: ΡΙΕΒΒΕ ΡΑΒΒΕ ΜΕϋΙΟΑΜΕΝΤ, 
ΡΒΑΝΟΕ 

Κάτοχος άδειας κυκλοφορίας: ΡΙΕΒΒΕ ΡΑΒΒΕ ΗΕίΙΑδ Α.Ε 
Διότι: Κατόπιν αιτήσεως της εταιρείας. 

Η Προϊσταμένη Διεύθυνσης ΔΥΕΠ 
ΑΝΝΑ ΚΑΤΣΙΦΗ 


Χορήγηση άδειας κυκλοφορίας φαρμακευτικού 
προϊόντος δΕΒΟΤΙΑΡΙΝ. 

Με τις υπ’ αριθμ. 54185, 54186, 54187 και 54188/12-7-2013 
αποφάσεις του ΕΟΦ χορηγήθηκε, βάσει των διατάξεων 
του άρθρου 21 της κοινής υπουργικής απόφασης ΔΥ- 
Γ3α/Γ.Π. 32221/2013, άδεια κυκλοφορίας στο φαρμακευ¬ 
τικό προϊόν δΕΒΟΤΙΑΡΙΝ. 

Δραστική ουσία: ΟΨΕΤΙΑΡΙΝΕ ΗΕΜΙΡΙΙΜΑΒΑΤΕ 
Μορφή: Επικαλυμμένο με λεπτό υμένιο δισκίο Σδιτιρ/ 
ΤΑΒ, ΙΟΟπηρ/ΤΑΒ, 200πΐ9/ΤΑΒ, δΟΟπηρ/ΤΑΒ 
Δικαιούχος σήματος: νΟΟΑΤΕ ΦΑΡΜΑΚΕΥΤΙΚΗ Α.Ε. 
Κάτοχος άδειας κυκλοφορίας: νΟΟΑΤΕ ΦΑΡΜΑΚΕΥ¬ 
ΤΙΚΗ Α.Ε. 

Η Προϊσταμένη Διεύθυνσης ΔΥΕΠ 
ΑΝΝΑ ΚΑΤΣΙΦΗ 


Χορήγηση άδειας κυκλοφορίας φαρμακευτικού 
προϊόντος ίίΙΤΕΟΑΝ. 

Με τις υπ’ αριθμ. 51697 και 51698/12-7-2013 αποφάσεις 
του ΕΟΦ χορηγήθηκε, βάσει των διατάξεων του άρ¬ 
θρου 21 της κοινής υπουργικής απόφασης ΔΥΓ3α/Γ.Π. 
32221/2013, άδεια κυκλοφορίας στο φαρμακευτικό προ¬ 
ϊόν ΐυΤΕΟΑΝ. 

Δραστική ουσία: ΤΟΡΟΤΕΟΑΜ ΗΥϋΒΟΟΗίΟΒΙϋΕ 

Μορφή: Κόνις για πυκνό διάλυμα για παρασκευή δια¬ 
λύματος προς έγχυση Ιπιρ/νίΑί, 4ηης)/νΐΑί 

Δικαιούχος σήματος: ΦΑΡΜΑΖΑΚ Α.Ε. 

Κάτοχος άδειας κυκλοφορίας: ΦΑΡΜΑΖΑΚ Α.Ε. 

Η Προϊσταμένη Διεύθυνσης ΔΥΕΠ 
ΑΝΝΑ ΚΑΤΣΙΦΗ 

